  Майя Бывальцева Лемтэй мертчиськем бере Удмуртиын 4 адями боррелиозэн но 2 мурт лемтэй энцефалитэн висьыны кутскиз. 30-тӥ куартолэзе со сярысь ивортэ Роспотребнадзорлэн элькунъя управлениезлэн пресс-службаез. «Туннэ нуналлы 2 муртлы «лемтэй энцефалит» диагноз пуктэмын, эшшо 19-эзлэн анализъёссы эскерисько. 4 адямилы боррелиоз диагноз пуктэмын», — ивортэ пресс-служба. Куазь шуныт луэм дырысен Удмуртиын 4 сюрс 700-лэсь трос адями лемтэй мертчиськем бере эмъяськонниосы вазиськиз, со пӧлысь 1 сюрс палаез — нылпиос. Эмчиос доры ӵемгес вазиськылӥзы Ижкарын, Можгаын, Воткаын, озьы ик Эгра, Шаркан, Ува, Кез но Якшур-Бодья ёросъёсын улӥсьёс. Нялтас вераса, Удмуртиын 1 сюрс 190 гектарез лемтэйёслэсь тазатӥзы, со пӧлын гужем лагерьёслэн 156 гектар интывылзы. Тегъёс: Тазалык Роспотребнадзор Удмуртия лемтэй  